कनार्टक में गहलोत स्टार प्रचारक,पायलट को पंजाब उपचुनाव में प्रचार का जिम्मा
Karnataka Punjab Election 2023 Congress Star Campaigners List. कांग्रेस में चल रही खींचतान के बीच सचिन पायलट को पार्टी ने कर्नाटक विधानसभा चुनावों में स्टार प्रचारक नहीं बनाया है।
कांग्रेस में चल रही खींचतान के बीच सचिन पायलट को पार्टी ने कर्नाटक विधानसभा चुनावों में स्टार प्रचारक नहीं बनाया है। सीएम अशोक गहलोत कर्नाटक विधानसभा चुनावों में स्टार प्रचारक हैं। अब तक हर चुनाव में पायलट पार्टी के स्टार प्रचारक रहे हैं, यह पहला मौका है जब पायलट को विधानसभा चुनावों में स्टार प्रचारक नहीं बनाया है।
उधर पंजाब में जालंधर सीट पर हो रहे लोकसभा उपचुनाव में स्टार प्रचारकों की लिस्ट में सीएम अशोक गहलोत के साथ सचिन पायलट का भी नाम है। पंजाब में विधायक और प्रभारी हरीश चौधरी कार नाम भी स्टार प्रचारकों में है।
कर्नाटक विधानसभा चुनाव में सचिन पायलट को स्टार प्रचारक नहीं बनाए जाने को लेकर कांग्रेस में कई तरह की चर्चाएं हैं। इसे पायलट के हाल के अनशन के रिजल्ट के तौर पर देखा जा रहा है। पंजाब उपचुनाव में स्टार प्रचारक बनाने और कर्नाटक से नाम आउट होने के पीछे पाटीर् की अंदरूनी खींचतान को भी कारण माना जा रहा है। कांग्रेस जानकारों के मुताबिक कर्नाटक में रणदीप सुरजेवाला प्रभारी है, पायलट और सुरजेवाला के सियासी रिश्ते तल्खी वाले हैं। पायलट के अनशन के साथ सुरजेवाला को भी पायलट के स्टार प्रचारकों की लिस्अ से बाहर होने का एक कारण माना जा रहा है।